CELEX: 32016R1227
Language: fi
Date: 2016-07-27 00:00:00
Title: Komission täytäntöönpanoasetus (EU) 2016/1227, annettu 27 päivänä heinäkuuta 2016, oliiviöljyn ja uutetun oliiviöljyn ominaisuuksista sekä niiden määritysmenetelmistä annetun asetuksen (ETY) N:o 2568/91 muuttamisesta

28.7.2016   
            
            
               FI
            
            
               Euroopan unionin virallinen lehti
            
            
               L 202/7
            
         KOMISSION TÄYTÄNTÖÖNPANOASETUS (EU) 2016/1227,
   annettu 27 päivänä heinäkuuta 2016,
   oliiviöljyn ja uutetun oliiviöljyn ominaisuuksista sekä niiden määritysmenetelmistä annetun asetuksen (ETY) N:o 2568/91 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 91 artiklan ensimmäisen kohdan d alakohdan ja toisen kohdan,
   sekä katsoo seuraavaa:
   
               (1)
            
            
               Komission asetuksessa (ETY) N:o 2568/91 (2) määritellään oliiviöljyn ja oliivin puristemassaöljyn kemialliset ja aistinvaraiset ominaisuudet sekä kyseisten ominaisuuksien määritysmenetelmät. Kyseiset menetelmät saatetaan säännöllisesti ajan tasalle ottaen huomioon asiantuntijakemistien lausunto ja kansainvälisen oliivineuvoston (IOC) puitteissa tehty työ.
            
         
               (2)
            
            
               Asetuksessa (ETY) N:o 2568/91 säädettyjä vapaiden happojen pitoisuuden määritysmenetelmää ja neitsytoliiviöljyjen aistinvaraista arviointimenetelmää olisi päivitettävä IOC:n vahvistamien tuoreimpien kansainvälisten standardien täytäntöönpanon varmistamiseksi unionin tasolla.
            
         
               (3)
            
            
               Sen vuoksi asetusta (ETY) N:o 2568/91 olisi muutettava.
            
         
               (4)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (ETY) N:o 2568/91 seuraavasti:
   
               1)
            
            
               Korvataan liite II tämän asetuksen liitteessä I olevalla tekstillä.
            
         
               2)
            
            
               Muutetaan liite XII tämän asetuksen liitteen II mukaisesti.
            
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä heinäkuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      (2)  Komission asetus (ETY) N:o 2568/91, annettu 11 päivänä heinäkuuta 1991, oliiviöljyn ja uutetun oliiviöljyn ominaisuuksista sekä niiden määritysmenetelmistä (EYVL L 248, 5.9.1991, s. 1).
   
      LIITE I
      
         
            ”LIITE II
            
               VAPAIDEN RASVAHAPPOJEN MÄÄRITTÄMINEN KYLMÄMENETELMÄLLÄ
            
            1.   TARKOITUS JA SOVELTAMISALA
            Tässä menetelmässä selostetaan vapaiden rasvahappojen määrittäminen oliiviöljyissä ja oliivin puristemassaöljyissä. Vapaiden rasvahappojen pitoisuus ilmaistaan öljyhappoprosentteina laskettuna happamuutena.
            2.   PERIAATE
            Näyte liuotetaan liuotinseokseen ja vapaat rasvahapot titrataan kaliumhydroksidi- tai natriumhydroksidiliuoksella.
            3.   REAGENSSIT
            Kaikkien reagenssien on oltava määritykseen hyväksyttyä analyysilaatua ja veden on oltava joko tislattua tai vastaavaa puhtausastetta.
            3.1   Dietyylieetteri; 95-prosenttinen etanoli (v/v), yhtä suuret tilavuusosat kumpaakin.
            Seos, johon on lisätty 0,3 ml fenoliftaleiiniliuosta (3.3) 100 ml:aan, neutraloidaan juuri ennen käyttöä kaliumhydroksidiliuoksella (3.2).
            
                        
                           Huomautus 1:
                        
                     
                     
                        Dietyylieetteri on helposti syttyvää ja voi muodostaa räjähtäviä peroksideja. Sen käytössä on oltava erittäin varovainen.
                     
                  
                        
                           Huomautus 2:
                        
                     
                     
                        Jos ei voida käyttää dietyylieetteriä, voidaan käyttää etanolin ja tolueenin seosta. Etanoli voidaan tarvittaessa korvata 2-propanolilla.
                     
                  3.2   Kalium- tai natriumhydroksidi titrattuna etanoli- tai vesiliuoksena, c(KOH) [tai c(NaOH9] noin 0,1 mol/l tai tarvittaessa c(KOH) [tai c(NaOH)] noin 0,5 mol/l. Kaupallisia liuoksia on saatavilla.
            Kaliumhydroksidiliuoksen (tai natriumhydroksidiliuksen) tarkka väkevyys on tunnettava ja tarkistettava juuri ennen käyttöä. Käytetään liuosta, joka on valmistettu vähintään viisi vuorokautta ennen käyttöä ja dekantoitu ruskeaan lasipulloon, jossa on kumitulppa. Liuoksen on oltava väritöntä tai oljenkeltaista.
            Jos kaliumhydroksidin (tai natriumhydroksidin) vesiliuosta käytettäessä havaitaan faasien erottumista, vesiliuos on korvattava etanoliliuoksella.
            
                        
                           Huomautus 3:
                        
                     
                     
                        Väritön, stabiili kaliumhydroksidiliuos (tai natriumhydroksidiliuos) voidaan valmistaa seuraavasti: Kuumennetaan kiehuvaksi 1 000 ml etanolia tai vettä, johon on lisätty 8 g kaliumhydroksidia (tai natriumhydroksidia) ja 0,5 g alumiinilastuja, ja keitetään seosta yksi tunti palautusjäähdyttimen kanssa. Tislataan välittömästi. Tisleeseen liuotetaan tarvittava määrä kaliumhydroksidia (tai natriumhydroksidia). Annetaan seistä useita vuorokausia ja dekantoidaan kirkas neste, joka on kaliumkarbonaattisakan (tai natriumkarbonaattisakan) yläpuolella.
                     
                  Liuos voidaan myös valmistaa ilman tislausta seuraavasti: lisätään 4 ml alumiinibutylaattia 1 000 ml:aan etanolia (tai vettä) ja seoksen annetaan seistä joitakin vuorokausia. Dekantoidaan seoksen yläpuolella oleva neste ja liuotetaan tarvittava määrä kaliumhydroksidia (tai natriumhydroksidia). Liuos on käyttövalmis.
            3.3   Fenoliftaleiiniliuos 10 mg fenoliftaleiiniä litrassa 95–96-prosenttista etanolia (v/v) tai 20 g alkalisinistä 6B tai tymolftaleiiniä litrassa 95–96-prosenttista etanolia (v/v). Kun on kyse voimakkaan värisistä öljyistä, on käytettävä alkalisinistä tai tymolftaleiiniä.
            4.   VÄLINEISTÖ
            Tavanomainen laboratoriovälineistö ja erityisesti:
            
                        4.1
                     
                     
                        Analyysivaaka
                     
                  
                        4.2
                     
                     
                        Erlenmeyerpullo, 250 ml
                     
                  
                        4.3
                     
                     
                        Byretti, 10 ml, A luokka, mitta-asteikon jakoväli 0,05 ml, tai vastaavanlainen automaattibyretti.
                     
                  5.   MENETTELY
            5.1   Testinäytteen esikäsittely
            
            Jos liuos on sameaa, se on suodatettava.
            5.2   Näyte
            
            Näyte otetaan oletetun happamuuden perusteella seuraavan taulukon mukaan:
            
                        Oletettu happamuus
                        (öljyhappo g/100 g)
                     
                     
                        Näytemäärä (g)
                     
                     
                        Näytteen punnitustarkkuus (g)
                     
                  
                        0–2
                     
                     
                        10
                     
                     
                        0,02
                     
                  
                        > 2–7,5
                     
                     
                        2,5
                     
                     
                        0,01
                     
                  
                        > 7,5
                     
                     
                        0,5
                     
                     
                        0,001
                     
                  Näyte punnitaan erlenmeyerpullossa (4.2).
            5.3   Määritys
            
            Näyte (5.2) liuotetaan 50–150 ml:aan ennalta neutraloitua dietyylieetteri/etanoli-seosta (3.1).
            Titrataan, koko ajan sekoittaen, 0,1 mol/l kaliumhydroksidiliuoksella (tai natriumhydroksidiliuoksella (3.2) (ks. Huom. 4), kunnes indikaattorin väri muuttuu (värjäytyneen indikaattorin väri säilyy vähintään 10 sekunnin ajan).
            
                        
                           Huomautus 4:
                        
                     
                     
                        Jos tarvittavan 0,1 mol/l -kaliumhydroksidiliuoksen (tai natriumhydroksidiliuoksen) määrä on yli 10 ml, on käytettävä 0,5 mol/l -liuosta tai muutettava näytemäärää oletetun vapaiden happojen pitoisuuden ja ehdotetun taulukon mukaisesti.
                     
                  
                        
                           Huomautus 5:
                        
                     
                     
                        Jos liuos samenee titrattaessa, liuotinseosta (3.1) lisätään tarpeen mukaan, kunnes liuos on kirkasta.
                     
                  Toinen määritys tehdään ainoastaan siinä tapauksessa, että ensimmäinen tulos on korkeampi kuin kyseiselle öljyn luokalle asetettu raja.
            6.   TULOSTEN ILMOITTAMINEN
            Happamuus öljyhapon painoprosentteina ilmaistuna on:
            
               
            jossa
            
                        V
                     
                     
                        =
                     
                     
                        käytetyn titratun kaliumhydroksidiliuoksen (tai natriumhydroksidiliuoksen) määrä millilitroina;
                     
                  
                        c
                     
                     
                        =
                     
                     
                        käytetyn titratun kaliumhydroksidiliuoksen (tai natriumhydroksidiliuoksen) tarkka pitoisuus moolia/litra;
                     
                  
                        M
                     
                     
                        =
                     
                     
                        282 g/mol, öljyhapon moolimassa g/mol;
                     
                  
                        m
                     
                     
                        =
                     
                     
                        näytteen massa grammoina.
                     
                  Öljyhappopitoisuus ilmoitetaan seuraavasti:
            
                        a)
                     
                     
                        kahden desimaalin tarkkuudella, kun arvo on 0–1;
                     
                  
                        b)
                     
                     
                        yhden desimaalin tarkkuudella, kun arvo on 1–100.”
                     
                  
      
   
   
      LIITE II
      Muutetaan asetuksen (ETY) N:o 2568/91 liite XII seuraavasti:
      
                  1)
               
               
                  Korvataan 3.3 kohta seuraavasti:
                  ”3.3   Valinnaiset termit pakkausmerkintöjä varten
                  
                  Raadin puheenjohtaja voi pyynnöstä todistaa, että arvioidut öljyt ovat ominaisuuksien voimakkuuden ja havaitsemisen osalta seuraavia ilmaisuja vastaavien määritelmien ja vertailuvälien mukaisia:
                  Positiiviset ominaisuudet (hedelmäinen, karvas ja pistävä): Aistimuksen voimakkuuden mukaan:
                  
                              —
                           
                           
                              
                                 Voimakas, jos asianomaisen ominaisuuden mediaani on yli 6;
                           
                        
                              —
                           
                           
                              
                                 Keskivoimakas, jos asianomaisen ominaisuuden mediaani on 3–6;
                           
                        
                              —
                           
                           
                              
                                 Mieto, jos asianomaisen ominaisuuden mediaani on alle 3.
                           
                        
                              
                                 Hedelmäisyys
                              
                           
                           
                              Oliivien lajikkeesta riippuvat hajuaistimukset ovat ominaisia hyvänlaatuisista ja tuoreista oliiveista saadulle öljylle, jossa raakoja ja kypsiä oliiveja on samassa suhteessa. Ne havaitaan suoraan ja/tai nenän takaosan kautta.
                           
                        
                              
                                 Vihreä hedelmäisyys
                              
                           
                           
                              Oliivien lajikkeesta riippuvat hajuaistimukset tuovat mieleen vihreät hedelmät. Ne ovat ominaisia raaoista, hyvänlaatuisista ja tuoreista oliiveista saadulle öljylle. Ne havaitaan suoraan ja/tai nenän takaosan kautta.
                           
                        
                              
                                 Kypsä hedelmäisyys
                              
                           
                           
                              Oliivien lajikkeesta riippuvat hajuaistimukset tuovat mieleen kypsät hedelmät. Ne ovat ominaisia hyvänlaatuisista ja tuoreista oliiveista saadulle öljylle. Ne havaitaan suoraan ja/tai nenän takaosan kautta.
                           
                        
                              
                                 Tasapainoinen
                              
                           
                           
                              Öljy ei ole epätasapainossa; epätasapainolla tarkoitetaan sellaisen öljyn haju- ja makuaistimusta sekä suutuntumaa, jossa karvauden ja pistävyyden mediaanit ovat yli 2 yksikköä korkeampia kuin hedelmäisyyden mediaani.
                           
                        
                              
                                 Mieto öljy
                              
                           
                           
                              Karvauden mediaani ja pistävyyden mediaani ovat öljyssä 2 tai vähemmän.
                           
                        Ilmaisujen luettelo aistimuksen voimakkuuden mukaan:
                  
                              Aistinvaraisessa arviointitodistuksessa käytettävät ilmaisut
                           
                           
                              Ominaisuuden mediaani
                           
                        
                              Hedelmäisyys
                           
                           
                              —
                           
                        
                              Kypsä hedelmäisyys
                           
                           
                              —
                           
                        
                              Vihreä hedelmäisyys
                           
                           
                              —
                           
                        
                              Mieto hedelmäisyys
                           
                           
                              Alle 3
                           
                        
                              Keskivoimakas hedelmäisyys
                           
                           
                              3–6
                           
                        
                              Voimakas hedelmäisyys
                           
                           
                              Yli 6
                           
                        
                              Mieto kypsä hedelmäisyys
                           
                           
                              Alle 3
                           
                        
                              Keskivoimakas kypsä hedelmäisyys
                           
                           
                              3–6
                           
                        
                              Voimakas kypsä hedelmäisyys
                           
                           
                              Yli 6
                           
                        
                              Mieto vihreä hedelmäisyys
                           
                           
                              Alle 3
                           
                        
                              Keskivoimakas vihreä hedelmäisyys
                           
                           
                              3–6
                           
                        
                              Voimakas vihreä hedelmäisyys
                           
                           
                              Yli 6
                           
                        
                              Mieto karvaus
                           
                           
                              Alle 3
                           
                        
                              Keskivoimakas karvaus
                           
                           
                              3–6
                           
                        
                              Voimakas karvaus
                           
                           
                              Yli 6
                           
                        
                              Mieto pistävyys
                           
                           
                              Alle 3
                           
                        
                              Keskivoimakas pistävyys
                           
                           
                              3–6
                           
                        
                              Voimakas pistävyys
                           
                           
                              Yli 6
                           
                        
                              Tasapainoinen öljy
                           
                           
                              Karvauden ja pistävyyden mediaanit ovat enintään 2 yksikköä korkeampia kuin hedelmäisyyden mediaani
                           
                        
                              Mieto öljy
                           
                           
                              Karvauden ja pistävyyden mediaanit ovat enintään 2”
                           
                        
            
                  2)
               
               
                  Korvataan 9.1.1 kohta seuraavasti:
                  
                              ”9.1.1
                           
                           
                              Maistaja ottaa lasin käteensä, kun kansi on vielä paikoillaan, ja kallistaa sitä varovaisesti ja kiertää sitä niin, että öljy kastelee lasin sisäpintaa mahdollisimman paljon. Tämän vaiheen jälkeen hän ottaa kannen pois ja haistaa näytettä vetämällä henkeä tasaisesti, syvään ja hitaasti öljyn arvioimiseksi. Haistaminen ei saa kestää yli 30:tä sekuntia. Ellei maistaja ole tässä ajassa ehtinyt päätyä mihinkään tulokseen, hänen on odotettava hetki ennen kuin hän yrittää uudestaan.
                              Kun haistamiskoe on suoritettu, voidaan siirtyä maun arviointiin (sisältää haju-, maku- ja tuntoaistimuksen). Tätä varten maistaja ottaa suuhunsa noin 3 ml öljyä. On tärkeätä, että öljy leviää kaikkialle suuhun, suun etuosasta ja kielen kärjestä sivuja pitkin suun takaosaan ja kitapurjeeseen, sillä makuaistin ja suutuntuman herkkyys vaihtelevat tunnetusti kielen, kitalaen ja nielun eri osissa.
                              On hyvin tärkeää antaa riittävän määrän öljyä levitä hyvin hitaasti kielen yli kitapurjeeseen ja nieluun saakka, samalla kun maistaja keskittyy siihen, missä järjestyksessä karvas ja pistävä aistimus tuntuvat. Jos näin ei tehdä, molemmat aistimukset saattavat jäädä huomaamatta joissakin öljyissä ja toisaalta karvas maku saattaa jäädä pistävän maun peittämäksi.
                              Lyhyiden, peräkkäisten, suun kautta tapahtuvien sisäänhenkäisyjen avulla maistaja saa näytteen leviämään kaikkialle suuhun ja pakottaa haihtuvat, aromaattiset yhdisteet nenän takaosaan aistittaviksi.
                              
                                 Huom. Jos maistaja ei havaitse näytteessä hedelmäisyyttä ja luokiteltavan negatiivisen ominaisuuden voimakkuus on enintään 3,5, raadin puheenjohtaja voi päättää järjestää maistajille tilaisuuden analysoida näyte uudelleen huoneenlämmössä (COI/T.20/Doc. No 6/Rev. 1, September 2007, section – General specifications for installation of a test room); hänen on myös täsmennettävä tilanteen asiayhteys ja huoneenlämpötilan käsite. Kun näyte on huoneenlämpöinen, maistajan on arvioitava se uudelleen yksinomaan todetakseen, onko aistittavissa hedelmäisyyttä. Jos näin on, maistajan on merkittävä sen voimakkuus asteikolla.
                              Myös pistävä suutuntuma otetaan huomioon. Tätä tarkoitusta varten öljy on suositeltavaa niellä.”
                           
                        
            
                  3)
               
               
                  Korvataan 9.4 kohta seuraavasti:
                  ”9.4   Öljyn luokittelu
                  
                  Öljy luokitellaan jäljempänä esitettyihin luokkiin virheen mediaanin ja hedelmäisyyden ominaisuuden mediaanin mukaan. Virheen mediaanilla tarkoitetaan voimakkaimmin havaitun virheen mediaania. Virheen mediaani ja hedelmäisyyden mediaani ilmaistaan yhden desimaalin tarkkuudella.
                  Öljy luokitellaan vertaamalla virheen mediaanin ja hedelmäisyyden mediaanin arvoa jäljempänä esitettyihin vertailuväleihin. Koska vertailuvälien rajoja määriteltäessä on otettu huomioon menetelmän virhe, niitä on pidettävä absoluuttisina. Luokittelu voidaan esittää tietokonesovelluksien avulla visuaalisesti tilastotiedoista koottuna taulukkona tai kaaviona.
                  
                              a)
                           
                           
                              Ekstra-neitsytoliiviöljy: virheen mediaani on 0 ja hedelmäisyyden mediaani yli 0;
                           
                        
                              b)
                           
                           
                              Neitsytoliiviöljy: virheen mediaani on yli 0 mutta enintään 3,5 ja hedelmäisyyden mediaani on yli 0;
                           
                        
                              c)
                           
                           
                              Neitsytoliivilamppuöljy: virheen mediaani on yli 3,5 tai virheen mediaani on enintään 3,5 ja hedelmäisyyden mediaani on 0.
                           
                        
                              
                                 Huomautus 1:
                              
                           
                           
                              Jos karvaan ja/tai pistävän ominaisuuden mediaani on yli 5,0, raadin puheenjohtaja tekee siitä merkinnän öljyn arviointitodistukseen.
                              Jos kyse on vaatimustenmukaisuustarkastuksina tehdyistä analyyseistä, on tehtävä koe. Jos kyse on vasta-analyyseistä, on tehtävä toistomääritys eri tilaisuudessa. Toistomäärityksen tulosten on oltava tilastollisesti yhdenmukaisia (ks. kohta 9.5). Jollei näin ole, näytteelle on jälleen tehtävä kaksi uutta määritystä. Luokitteluominaisuuksien mediaanin lopullinen arvo lasketaan käyttäen molempien mediaanien keskiarvoa.”
                           
                        
            
                  4)
               
               
                  Lisätään 9.5 kohta seuraavasti:
                  ”9.5   Toistomääritysten hyväksymis- ja hylkäämisperusteet
                  
                  Jäljempänä määriteltyä normalisoitua virhettä käytetään sen määrittämiseen, ovatko toistomäärityksen kaksi tulosta yhdenmukaisia tai tilastollisesti hyväksyttäviä:
                  
                     
                  jossa Me1 ja Me2 ovat kahden rinnakkaisnäytteen (ensimmäisessä ja toisessa määrityksessä saadut) mediaanit ja U1 ja U2 vastaavat kahden arvon osalta saatua laajennettua epävarmuutta laskettuna jäljempänä esitetyllä kaavalla lisäyksen mukaisesti:
                  
                     U
                     1 = c × s* ja
                     
                  Laajennettu epävarmuus, c = 1,96; siten
                  U1 = 0,0196 × CVr × Me1
                  
                  jossa CVr
                      on robusti variaatiokerroin.
                  Sen toteamiseksi, etteivät saaduilla kahdella arvolla ole tilastollista eroa, En
                      saa olla enintään 0,1.”